గోపాల్ ముకుంద్ కనడే

గోపాల్ ముకుంద్ కనడే కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు సిర్సి శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
గోపాల్ ముకుంద్ కనడే జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1983 కర్ణాటక శాసనసభ ఎన్నికలలో సిర్సి శాసనసభ నియోజకవర్గం నుండి జనతా పార్టీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి రేవంకర్ శంకర్ పురుషోత్తంపై 4,965 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన ఆ తరువాత భారత జాతీయ కాంగ్రెస్ పార్టీలో చేరి 1985 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జేపీ అభ్యర్థి  జైవంత్ ప్రేమానంద్ సుబ్రయ్యపై 1,459 ఓట్ల మెజారిటీతో గెలిచి రెండోసారి శాసనసభ సభ్యుడిగా ఎన్నికయ్యాడు.  

గోపాల్ ముకుంద్ కనడే 1989 శాసనసభ ఎన్నికలలో సిర్సి శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి జనతాదళ్ అభ్యర్థి శిరసికర మహాబలేశ్వర వెంకప్పపై 9,518 ఓట్ల మెజారిటీతో గెలిచి వరుసగా మూడోసారి శాసనసభ సభ్యుడిగా ఎన్నికయ్యాడు. ఆయన 1989లో జీడిపప్పు అభివృద్ధి బోర్డు అధ్యక్షుడిగా పని చేశాడు.

మరణం
గోపాల్ ముకుంద్ కనడే  64 ఏళ్ళ వయసులో గుండెపోటు రావడంతో ఆయనను బెల్గాంలోని కెఎల్‌ఇ ఆసుపత్రిలో చేర్పించగా చికిత్స పొందుతూ 2009 నవంబర్ 13న మరణించాడు.  
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2009 మరణాలు